Eitt arbeiðsóhapp er, tá ið ein persónur fingið ein skaða í arbeiði fyri ein arbeiðsgevara. Nær skal ein fráboðan um arbeiðsóhapp sendast inn? Eitt arbeiðsóhapp skal fráboðast, tá ið óhappið hevur við sær óarbeiðsføri í ein ella fleiri dagar umframt skaðadagin. Í Føroyum er ikki krav, at arbeiðspláss gera eina arbeiðsplássmeting. Arbeiðs- og brunaeftirlitið mælir tó øllum arbeiðsplássum til at gera eina arbeiðsplássmeting við jøvnum millumbilum. Hvat kann ein arbeiðsplássmeting (APM) brúkast til? Ein arbeiðsplássmeting kann brúkast til at fáa eitt yvirlit yvir, hvussu arbeiðsumhvørvið er og kann vísa á øki, ið treingja til ábøtur. Ein arbeiðsplássmeting gevur arbeiðsplássinum møguleika til at arbeiða systematiskt og effektivt við arbeiðsumhvørvinum á tykkara arbeiðsplássi. Ein APM er eitt amboð, ið tit kunnu nýta innanhýsis í tykkara arbeiði til at fáa greiðu á arbeiðsumhvørvinum. Ung undir 18 ár mugu ikki verða sett at handfara amboð og tól, evni og tilfar og tílíkt, sum kunnu verða vandamikil fyri tann unga, verða tey ikki handfarin rætt. Undantøk kunnu gerast, um ein persónur yvir 18 ár er til staðar í hølunum ella nærhendis tí unga og harvið kann hava eftirlit við og vegleiða tann unga. Tá ið ung undir 15 verða sett í arbeiði, skal arbeiðsgevarin kunna foreldur ella verja um arbeiðið, herundir teir vanlukku- og sjúkuvandar, sum møguliga eru knýttir at arbeiðinum, og um tey tiltøk, sum eru gjørd viðvíkjandi trygd og heilsu. Arbeiðsgevarin skal geva upplæring í arbeiðinum og gjølla kunna um møguligar vandastøður, og hvussu tær kunnu verða fyribyrgdar. Arbeiðsgevarin skal skrivliga vátta, at upplæringin og kunningin eru farnar fram, og hvat tær í høvuðsheitum fevndu um. Eisini skal tann ungi vátta, at upplæringin og kunningin eru móttiknar. Í sambandi við arbeiði hjá ungum undir 15 ár skulu reglurnar um arbeiðstíð, hvíldartíð, steðg og frísamdøgur eisini verða fylgdar. Brunatrygd Hvar kann eg boða frá, um brunatrygdin í einum sethúsum ikki er í lagi? Tá ið talan er um brunatrygd í einum sethúsum, er tað tann kommunali byggimyndugleikin, ið skal hava fráboðanina. Arbeiðs- og brunaeftirlitið umsitur viðurskifti, ið snúgva seg um: viðgerð av byggimálum, har eldhættisligt virksemi er ella skal setast á stovn Arbeiðsumhvørvislógin ásetur ikki eitt ítøkiligt mark fyri, hvussu tungt ein kann lyfta. Tó sigur lógin, at alt arbeiði skal verða skipað soleiðis, at tað kann útinnast trygdarliga og heilsuliga fult forsvarligt. Tá ið eitthvørt skal lyftast, skumpast ella dragast, er tí neyðugt at hava í huga, hvussu hetta kann gerast á ein hátt, ið er tryggur og heilsuliga forsvarligur. Hvussu velja vit trygdarumboð? Arbeiðsgevarin ella eitt umboð fyri arbeiðsgevaran kallar øll starvsfólk inn til felags fund at velja trygdarumboð. Arbeiðsgevarin og onnur leiðsluumboð luttaka tó ikki á hesum fundinum. Starvsfólk kunnu bjóða seg fram til valið at vera trygdarumboð, og tann/tey, ið fáa flestar atkvøður, verða vald. Bjóðar einki starvsfólk seg fram at vera trygdarumboð, stendur valið millum øll starvsfólkini. Tað starvsfólkið, ið tá fær flestar atkvøður, verður trygdarumboð. Talið av trygdarumboðum eigur sum minsta mark at samsvara við tal av deildum ella arbeiðsøkjum við 10 ella fleiri starvsfólkum. Er talan um eitt arbeiðspláss við fleiri smærri deildum ella arbeiðsøkjum, ið til samans telja 10 ella fleiri fólk, velja smáu deildirnar sær eitt felags trygdarumboð. Mælt verður til, at hetta verður skipað soleiðis, at tær deildirnar, ið hava eins ella álík arbeiðsumhvørvi, hava felags trygdarumboð. Er talan um arbeiðspláss við fleiri smærri deildum, har ið heilsu- og trygdarligu avbjóðingarnar í arbeiðsumhvørvinum eru stórar, verður rátt til, at deildirnar hava egið trygdarumboð. Skal trygdarumboðið á skeið? Ja. Arbeiðsgevarin skal syrgja fyri, at allir limirnir í trygdarskipanini fara á eitt trygdarskeið, ið er góðkent av Arbeiðs- og brunaeftirlitinum. Arbeiðsgevarin rindar fyri trygdarskeiðið, og limirnir í trygdarbólkunum hava skyldu til at luttaka á trygdarskeiðnum. Hvørjir góðkendir skeiðsveitarar eru til trygdarskeiðið?